### Beslutningstema

Der træffes beslutning om dispensation for klassestørrelse på 0. årgang på baggrund af ansøgning fra [adresse] i kommende skoleår.

### Sagsfremstilling

På Distriktsskolen i Løgumkloster afprøves i kommende skoleår en ny organisering, hvor hensigten er at tilgodese flere elever indenfor almenområdet blandt andet ved at have flere voksne omkring eleverne.

Folkeskolelovens § 17 giver Kommunalbestyrelsen mulighed for i særlige tilfælde at tillade op til 30 elever i en klasse ved skoleårets start.

Skolebestyrelsen ved [adresse] har behandlet sagen. Skolebestyrelsen anbefaler etablering af én klasse på 0. årgang med op til 30 elever i kommende skoleår.

### Lovgrundlag

Folkeskolelovens § 17.

### Fagchefen for Skole og Dagtilbud indstiller,

at ansøgningen om oprettelse af en klasse på 0. årgang med op til 30 elever imødekommes, og
at indstillingen videresendes til Kommunalbestyrelsen.

Beslutning fra Børn- og Skoleudvalget, 10. maj 2022, pkt. 5:

Indstillingen anbefales.

### Beslutning

Indstillingen godkendt.